ΤΕΧΝΙΚΕΣ ΠΡΟΔΙΑΓΡΑΦΕΣ 

ΔΙΦΑΣΙΚΟΥ ΑΠΙΝΙΔΩΤΗ – MONITOR  ΑΣΘΕΝΟΦΟΡΩΝ
Ο διφασικός απινιδωτής - monitor να είναι πλήρης, καινούργιος, αμεταχείριστος, τελευταίας ψηφιακής τεχνολογίας ελεγχόμενος από μικροεπεξεργαστή, κατασκευασμένος σύμφωνα με τις διεθνείς προδιαγραφές ασφάλειας, λειτουργίας & να παραδοθεί με όλα τα εξαρτήματα που απαιτούνται για την άριστη λειτουργία του.
Να είναι κατάλληλος για χειροκίνητη & ημιαυτόματη απινίδωση μέσω αυτοκόλλητων pads, για χρήση σε ενήλικες - παιδιά, εντός ασθενοφόρου ακόμη & εντός εναέριων μέσων σε περιπτώσεις μεταφοράς των ασθενών στην Αθήνα και να συμμορφώνεται με τις απαιτούμενες πιστοποιήσεις για αεροδιακομιδές.
Να λειτουργεί σε συνθήκες περιβάλλοντος με εύρος θερμοκρασιών από 0οC ως 50οC, σχετικής υγρασίας ως και 95% και υψομέτρου έως 5.000[m] σε περιπτώσεις χρησιμοποίησής του σε εναέρια μέσα.
Κατά την χειροκίνητη λειτουργία του (manual) να παρέχει ρύθμιση ενέργειας απινίδωσης από 1[J] έως 200[J], διφασική απινίδωση, μέγιστο χρόνο φόρτισης έως 8[sec] στα 200[J], συναγερμούς για ασυστολία & VF/VT και να διαθέτει ενημέρωση για τον αριθμό των απινιδώσεων που έχουν εφαρμοστεί καθώς και για τον χρόνο που έχει περάσει από την τελευταία απινίδωση.
Κατά την ημιαυτόματη λειτουργία του (aed) να παρέχει αυτόματη ανάλυση κα-ρδιακού ρυθμού και προετοιμασία για απινίδωση, ηχητικές & γραπτές οδηγίες βάσει των Ευρωπαϊκών οδηγιών (ERC Guidelines 2015), μετρονόμο, απεικόνι-ση ηλεκτροκαρδιογραφήματος και επιλογή λειτουργίας ενήλικων ή παιδιών.

Να λειτουργεί με τάση δικτύου 220[V]/50[Hz] και με τάση συνεχούς ρεύματος από 12[VDC] έως 15[VDC]. 
Να παραδοθεί με επιτοίχια βάση στήριξης – φόρτισης του ιδίου κατασκευαστικού οίκου, ή πιστοποιημένου από τον κατασκευαστικό οίκο κατασκευαστή, η οποία θα τους ασφαλίζει εντός του θαλάμου ασθενούς του ασθενοφόρου. Να κατατεθεί η πιστοποίηση της βάσης στήριξης, που διασφαλίζει την ασφάλεια του μηχανήματος μέσα στο ασθενοφόρο.
Να διαθέτει συστοιχία επαναφορτιζόμενης μπαταρίας Li-ion δυνατότητας συνεχούς παρακολούθησης τουλάχιστο 4 ωρών είτε 100 απινιδώσεων στα 180[J], η οποία να αντικαθίσταται εύκολα χωρίς χρήση εργαλείων με απλό χειρισμό του χρήστη.
Να έχει τη δυνατότητα λήψης των εξής ηλεκτροκαρδιογραφημάτων: 
· Κυματομορφές των απαγωγών I, II, III, avR, avL, avF μέσω τριπολικού είτε τετραπολικού καλωδίου.
· Ανίχνευση καρδιακών παλμών από 30[bpm] έως 250[bpm].
· Ταχύτητα καταγραφής 25[mm/sec] & 50[mm/sec].
· Ανίχνευση βηματοδότη.
· Ανίχνευση αποκόλλησης ηλεκτροδίων.

Να διαθέτει έγχρωμη οθόνη τουλάχιστον 5,5 ιντσών με δυνατότητα απεικόνισης των παρακάτω:

1. Του επιπέδου φόρτισης της μπαταρίας.

2. Της καταγραφής της χρονικής διάρκειας του περιστατικού.

3. Του αριθμού των απινιδώσεων.

4. Της επιλογής χειροκίνητης ή ημιαυτόματης λειτουργίας.
5. Της επιλογής του ασθενούς.

6. Του επιπέδου φόρτισης για απινίδωση.

7. Των κυματομορφών έως 2 απαγωγές ταυτόχρονα εκ των I, II, III, avR, avL, avF.

8. Του καρδιακού ρυθμού.

9. Τους συναγερμούς για χαμηλή μπαταρία, βλάβη μπαταρίας, βλάβη συσκευής, υψηλό & χαμηλό καρδιακό ρυθμό, αποκόλληση ηλεκτροδίων, βλάβη μνήμης καταγραφής περιστατικών, πλήρης μνήμη καταγραφής περιστατικών.
Ο απινιδωτής να είναι φορητός, μικρού μεγέθους & βάρους μικρότερου των 2,5[kg] μαζί με την μπαταρία του, για την καλύτερη διευκόλυνση των διασωστών στην χρήση και μεταφορά του στο χώρο του επεισοδίου.
Να προσφερθεί προς επιλογή η δυνατότητα οξυμετρίας.
Ο εξωτερικός διφασικός απινιδωτής – monitor να περιέχει τα εξής με ποινή αποκλεισμού της προσφοράς σύστημα μεταφοράς με προστατευτική θήκη, χερούλι, ιμάντα ανάρτησης και τουλάχιστο δύο (2) θήκες αποθήκευσης εξαρτημάτων συμμορφούμενη με τα διεθνή και ευρωπαϊκά πρότυπα EN 1789, επιτοίχια βάση στήριξης – φόρτισης με την σχετική συνδεσμολογία για ανάρτηση και ασφαλή τοποθέτησή του εντός του θαλάμου ασθενούς του ασθενοφόρου συμμορφούμενη με τα διεθνή και ευρωπαϊκά πρότυπα EN 1789, ένα τριπολικό ή τετραπολικό καλώδιο ηλεκτροκαρδιογραφήματος, δέκα (10) ηλεκτρόδια απινίδωσης ενηλίκων και πέντε παίδων, μία κάρτα μνήμης καθώς και όλα τα παρελκόμενα για την ορθή χρήση των παραμέτρων του απινιδωτή.

Για το προσφερόμενο είδος πρέπει να κατατεθούν απαραίτητα τα ακόλουθα πιστοποιητικά - βεβαιώσεις: 
Να είναι πιστοποιημένο σύμφωνα με τα τελευταία ευρωπαϊκά και διεθνή πρότυπα ποιότητας & ασφάλειας EN 60601-1, τουλάχιστο IP44, (για μεγαλύτερο βαθμό στεγανότητας IP θα αξιολογηθεί θετικά, CE mark και να προσφερθεί από αντιπρόσωπο του κατασκευαστικού οίκου που διαθέτει πιστοποίηση EN ISO 9001 και ISO 13485/03 (διακίνηση και τεχνική υποστήριξη Ιατροτεχνολογικών προϊόντων), να πληροί την Υ.Α. ΔΥ8δ/Γ.Π. οικ./1348/04 και να είναι ενταγμένος σε πρόγραμμα εναλλακτικής διαχείρισης αποβλήτων ειδών ηλεκτρικού και ηλεκτρονικού εξοπλισμού (ΑΗΗΕ) σύμφωνα με το Π.Δ. 117/2004.
Να κατατεθεί επί ποινή αποκλεισμού, αναλυτικό φύλλο συμμόρφωσης προς τις τεχνικές προδιαγραφές με αντίστοιχες παραπομπές στα επίσημα φυλλάδια του κατασκευαστικού οίκου είτε σε επίσημες βεβαιώσεις του νομίμου εκπροσώπου του κατασκευαστικού οίκου.
Βεβαίωση από τον κατασκευαστή για τουλάχιστο 10ετούς κάλυψης σε συντήρηση και ανταλλακτικά.

Βεβαίωση εγγύησης από τον προμηθευτή για την καλή και ασφαλή λειτουργία του προσφερόμενου είδους για τουλάχιστον δύο (2) έτη. Ημερομηνία έναρξης της εγγύησης θεωρείται η ημερομηνία υπογραφής του Πρωτοκόλλου Οριστικής Παραλαβής, με το οποίο βεβαιώνεται η οριστική ποσοτική και ποιοτική παραλαβή του. 
Βεβαίωση από τον προμηθευτή ότι διαθέτει εξειδικευμένο τμήμα τεχνικής υποστήριξης με την ανάλογη τεχνογνωσία και δυνατότητες συντήρησης - αποκατάστασης βλαβών του προσφερόμενου είδους και να κατατεθούν τα πιστοποιητικά των εκπαιδευμένων τεχνικών για το προσφερόμενο μοντέλο.
Κατά τη διάρκεια του χρόνου εγγύησης να γίνονται, με ευθύνη και μέριμνα του Προμηθευτή, δωρεάν και παρουσία των υπευθύνων της Υπηρεσίας, όλοι οι προληπτικοί έλεγχοι και οι συντηρήσεις, όταν και όπως προβλέπονται από τον κατασκευαστή, καθώς και η αποκατάσταση όλων των έκτακτων βλαβών, με επισκευή ή αντικατάσταση των τμημάτων που έχουν υποστεί βλάβη, από εξειδικευμένο τεχνικό, ο οποίος υποχρεούται να επεμβαίνει επιτόπου & άμεσα (το πολύ εντός 12ώρου να είναι εντός Κρήτης), από την έγγραφη ή τηλεφωνική ειδοποίησή του από την Τ.Υ., ή τους υπευθύνους της Μονάδας Υγείας είτε με αντικατάσταση της συσκευής με άλλη μέχρι την επισκευή της.
Ο προμηθευτής θα παραδώσει τον εν λόγω εξοπλισμό σε πλήρη και κανονική λειτουργία με φροντίδα και δαπάνη του στους χώρους που θα του υποδειχθούν από την Υπηρεσία και πρέπει να εκπαιδεύσει δωρεάν τους χρήστες για την λειτουργία του και τους τεχνικούς για τις επισκευές του και να παραδώσει φυλλάδια οδηγιών χρήσης - συντήρησης στην Ελληνική γλώσσα.
Να περιγραφεί το αναλυτικό πρόγραμμα συντηρήσεων που προβλέπεται από τον κατασκευαστή, να διευκρινιστούν σαφώς οι χρόνοι και το είδος των συντηρήσεων που πρέπει να κάνει ο εξουσιοδοτημένος αντιπρόσωπος και ενδεχομένως ο χρήστης.

Να δοθούν οικονομικές προσφορές για την συντήρηση του απινιδωτή - monitor συμπεριλαμβανομένων των ανταλλακτικών πλην των αναλώσιμων, μαζί με τα πάσης φύσεως υλικά και εργατικά στην προσφερόμενη τιμή συντήρησης, που θα ισχύσει μετά τη λήξη της εγγύησης και για 10 συνολικά χρόνια.
